《满江红 逖徐州感赋此阕》
清代·陈曾寿

芒砀云边，荡终古、斜阳明灭。恨此地、一番经过，一番枨结。

犹是当年兵与酒，可堪今夜人和月。看荒烟、莽荡古徐州，风云歇。

温峤誓，沧江楫。包胥泪，秦庭血。竟萧然何事，笑人寂寂。

伏枥空存千里志，碎壶独感平生烈。问何时、单骑去兜鍪，惊奇绝。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。